stanford-oval/wikipedia huggingface dataset:
ครุฑ

| ครุฑ |
| --- | --- |
ครุฑยุดนาคปูนปั้นปิดทอง ประดับรอบพระอุโบสถ วัดพระศรีรัตนศาสดาราม
ชื่อในอักษรเทวนาครี: गरुड़
ชื่อในการทับศัพท์ภาษาสันสกฤต: Garuḍa
ส่วนเกี่ยวข้อง: พระวิษณุ (ฮินดู) ธรรมบาล (พุทธ) Shantinatha (เชน)
ข้อมูลส่วนบุคคล
คู่ครอง: Unnati
บิดา-มารดา: พระกัศยปมุนี กับ นางวินตา
พี่น้อง: อรุณ
ครุฑ (สันสกฤต: गरुड; บาลี: गरुळ; ภาษาพระเวท: गरुळ Garuḷa) เป็นสัตว์ในนิยายในศาสนาฮินดู, พุทธ และเชน และปรากฏในวรรณคดีสำคัญหลายเรื่อง เช่น มหาภารตะ เล่าว่า ครุฑเป็นพี่น้องกับนาคและทะเลาะกันจนเป็นศัตรู นอกจากนี้ ยังมีปุราณะที่ชื่อว่า ครุฑปุราณะ เป็นเรื่องเล่าเกี่ยวกับครุฑ
ครุฑเป็นส่วนหนึ่งของตราแผ่นดินในประเทศอินโดนีเซีย และประเทศไทย ตราแผ่นดินอินโดนีเซียมีครุฑอยู่ตรงกลาง โดยมีชื่อเรียกว่า การูดาปันจาซีลา (ครุฑปัญจศีล) กองทัพอากาศอินเดียก็ใช้ครุฑบนตราอาร์มGuards Brigade มีการตั้งชื่อหน่วยปฏิบัติการพิเศษเป็นหน่วยคอมมานโดครุฑตามสิ่งมีชีวิตนั้น และมักมีส่วนเกี่ยวข้องกับนกตะกราม (Leptoptilos dubius)
การใช้ครุฑเป็นสัญลักษณ์

ด้วยฤทธิ์ของครุฑ จึงได้มีการสร้างรูป ครุฑพ่าห์ (หรือ พระครุฑพ่าห์) หมายถึง ครุฑซึ่งเป็นพาหนะ เป็นรูปครุฑกางปีก และใช้เป็นสัญลักษณ์สำคัญเกี่ยวกับพระมหากษัตริย์ของไทยก็มีมาแต่สมัยกรุงศรีอยุธยา ด้วยว่าไทยเราได้รับลัทธิเทวราชของอินเดียที่ถือว่าพระมหากษัตริย์คืออวตารของพระนารายณ์ ดังนั้น ครุฑซึ่งเป็นผู้มีฤทธิ์มากและเป็นพาหนะของพระนารายณ์ จึงเป็นสัญลักษณ์แทนพระมหากษัตริย์ ดังที่ปรากฏอยู่ในดวงตราหรือพระราชลัญจกรประจำพระองค์ ประจำแผ่นดิน ประจำราชวงศ์ และประจำรัชกาล เป็นต้น
จากการที่ไทย ใช้ตราครุฑเป็นพระราชลัญจกรสำหรับประทับหนังสือราชการแผ่นดินที่เป็นพระบรมราชโองการ และใช้พระราชลัญจกรพระครุฑพ่าห์ประทับหนังสือราชการแผ่นดินมาแต่โบราณกาล ต่อมาจึงได้มีการใช้ ตราครุฑ เป็นหัวกระดาษของหนังสือของราชการทั่วไปด้วย เพื่อให้ทราบว่างานนั้นเป็นราชการ ส่วนรูปครุฑที่เป็นธงแทนองค์พระมหากษัตริย์นั้นเรียกว่า ธงมหาราช เป็นรูปครุฑสีแดงอยู่บนพื้นธงสีเหลือง เริ่มใช้ในสมัยรัชกาลที่ 4 ธงมหาราชนี้เมื่อเชิญขึ้นเหนือเสา ณ พระราชวังใดแสดงว่าพระมหากษัตริย์ประทับอยู่ ณ ที่นั้น
สำหรับครุฑที่ปรากฏอยู่ในขบวนเรือหลวงก็มีอยู่ 3 ลำคือเรือครุฑเหินเห็จ เป็นหัวโขนรูปครุฑสีแดงยุดนาค เรือครุฑเตร็จไตรจักรเป็นหัวโขนรูปครุฑสีชมพูยุดนาค และ เรือพระที่นั่งนารายณ์ทรงสุบรรณ รัชกาลที่ 9 เป็นรูปพระนารายณ์ทรงครุฑ เป็นเรือที่สร้างขึ้นในรัชกาลที่ 9 แทนเรือพระที่นั่งเดิม
นอกเหนือจากการที่ตราครุฑปรากฏในส่วนราชการต่างๆแล้ว ในภาคเอกชนก็สามารถรับพระราชทานพระบรมราชานุญาตให้ใช้ตราครุฑหรือตราแผ่นดินในกิจการได้ด้วย โดยเริ่มมีมาแต่รัชกาลที่ 5 ซึ่งเดิมเป็นตราอาร์ม โดยมีข้อความประกอบว่า โดยได้รับพระบรมราชานุญาต ต่อมาในรัชกาลที่ 6 ได้เปลี่ยนตราแผ่นดินเป็นตราพระครุฑพ่าห์ การพระราชทานตรานี้ แต่เดิมถือเป็นพระมหากรุณาธิคุณที่จะพระราชทานตามพระราชอัธยาศัย ผู้ได้รับนอกจากจะเป็นช่างหลวง เช่น ช่างทอง ช่างถ่ายรูป เป็นต้นแล้ว ก็มักจะเป็นผู้ประกอบกิจการค้ากับราชสำนัก และเป็นประโยชน์ต่อราชการงานแผ่นดิน
ปัจจุบัน ต้องยื่นคำขอพระราชทานตราต่อสำนักพระราชวัง เพื่อพิจารณานำความขึ้นกราบบังคมทูลขอพระราชทานพระบรมราชานุญาต ตราตั้งนี้ถือเป็นของพระราชทานเฉพาะบุคคล สิทธิรับพระราชทานและการใช้เครื่องหมายนี้จะสิ้นสุดเมื่อสำนักพระราชวังเรียกคืนเนื่องจากบุคคล ห้างร้าน บริษัทที่ได้รับพระราชทานตาย หรือเลิกประกอบกิจการหรือโอนกิจการให้ผู้อื่น หรือสำนักพระราชวังเห็นสมควรเพิกถอนสิทธิ
ประเทศอินโดนีเซียเป็นอีกประเทศหนึ่ง ที่ใช้ครุฑ (Garuda) เป็นตราประจำแผ่นดิน โดยครุฑของอินโดนีเซียนั้นเป็นนกอินทรีทั้งตัว นอกจากนี้สายการบินประจำชาติของอินโดนีเซียยังใช้ชื่อว่าการูดาอินโดนีเซียและใช้ครุฑเป็นสัญลักษณ์เช่นกัน
ชื่อของครุฑ

ครุฑมีชื่อเรียกหลายนาม เช่น
กาศยปิ (บุตรแห่งพระกัศยปมุนี)
เวนไตย (บุตรแห่งนางวินตา)
สุบรรณ (ผู้มีปีกอันงาม)
ครุฑมาน (เจ้าแห่งนก)
สิตามัน (ผู้มีหน้าสีขาว)
รักตปักษ์ (ผู้มีปีกสีแดง)
เศวตโรหิต (ผู้มีสีขาวและแดง)
สุวรรณกาย (ผู้มีกายสีทอง)
คคเนศวร (เจ้าแห่งอากาศ)
ขเคศวร (ผู้เป็นใหญ่แห่งนก)
นาคนาศนะ (ศัตรูแห่งนาค)
สุเรนทรชิต (ผู้ชนะพระอินทร์)
ครุฑราชการ

ครุฑที่ใช้ในส่วนราชการมีความแตกต่างกันออกไป ครุฑที่เท้าตั้งเฉียงจะใช้ในราชการกระทรวงการต่างประเทศเท่านั้น ส่วนการใช้ในหน่วยงานอื่นจะใช้เป็นครุฑเท้างุ้ม
ในบริษัท ไปรษณีย์ไทย จำกัด อาคารไปรษณีย์กลาง ถนนเจริญกรุง เขตบางรัก ที่มุขหน้าปีกซ้าย-ขวา ประดับด้วยประติมากรรมปูนปั้นครุฑในแบบศิลปะร่วมสมัย ขนาดสูงเป็น 2 เท่าของคนจริง ผลงานของ ศาสตราจารย์ศิลป์ พีระศรี รูปปั้นครุฑทั้ง 2 นี้ จัดว่าเป็นรูปปั้นครุฑที่ได้เชื่อว่างดงามที่สุดในประเทศไทย สร้างขึ้นในปี พ.ศ. 2486 ด้วยมีสรีระร่างกายที่บึกบึนกำยำ เต็มไปด้วยกล้ามเนื้อ อีกทั้งในช่วงสงครามมหาเอเชียบูรพา ที่อาคารสถานที่ต่าง ๆ ในกรุงเทพมหานคร ถูกระเบิดทำลายเสียหาย แต่อาคารไปรษณีย์กลางแห่งนี้กลับไม่ได้รับความเสียหายใด ๆ เป็นที่น่าอัศจรรย์ จนทำให้มีความเชื่อกันว่า เป็นเพราะครุฑทั้ง 2 ตนนี้บินไปปัดระเบิดไว้
ในวัฒนธรรมร่วมสมัย

มีการอ้างอิงถึงครุฑไว้ในวัฒนธรรมร่วมสมัยเช่น ภาพยนตร์ไทยเรื่อง "ปักษาวายุ" ใน พ.ศ. 2547 ซึ่งเป็นภาพยนตร์แอ๊คชั่นไซไฟ โดยมีเนื้อหาเกี่ยวกับครุฑซึ่งเป็นสัตว์ที่ดำรงชีวิตมาแต่ยุคก่อนประวัติศาสตร์ และจับไดโนเสาร์กินจนสูญพันธุ์ และยังคงสืบเผ่าพันธุ์มาจนถึงปัจจุบันนี้ ออกอาละวาดในพื้นที่กรุงเทพมหานคร
หรือในการ์ตูนญี่ปุ่นเรื่อง เซนต์เซย่า หนึ่งในขุนพลผู้พิพากษาแห่งยมโลกที่ชื่อ "การูด้า ไออาคอส" ก็สวมชุดเซอร์พลีสที่เป็นรูปครุฑด้วยเช่นกัน
ระเบียงภาพ

ครุฑยุดนาค ในพระราชพิธีถวายพระเพลิงพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร
ครุฑตราแผ่นดินของอินโดนีเซีย
ครุฑตราแผ่นดินของไทย
ครุฑ (Khangarid) ตราประจำกรุงอูลานบาตาร์ ประเทศมองโกเลีย
รูปสลักครุฑจับนาค ศิลปะจาม สมัยพุทธศตวรรษที่ 18
รูปสลักครุฑแบกที่เมือง Thap Mam ประเทศเวียดนาม ศิลปะจาม สมัยพุทธศตวรรษที่ 17
รูปหล่อครุฑโลหะสำริด สมัยพุทธศตวรรษที่ 17-18 ศิลปะขอม พิพิธภัณฑ์จอห์นยัง มหาวิทยาลัยฮาวายแอทมานัว (University of Hawaii at Manoa)
ครุฑ รูปสลักไม้ระบายสี ศิลปะบาหลี เมืองอุบุด เกาะบาหลี ประเทศอินโดนีเซีย
ครุฑยืน ประติมากรรมหินแกะสลัก วัดเจนนาเกสวะ เมืองเบลัวร์ รัฐกรณาฏกะ ประเทศอินเดีย
เทวรูปพระนารายณ์ทรงสุบรรณ หรือ ทรงครุฑ หน้าโรงแรมอินเตอร์คอนติเนลตัล ถนนเพลินจิต
โขนเรือ (หัวเรือ) นารายณ์ทรงสุบรรณ เรือพระที่นั่งซึ่งเป็นรูปพระนารายณ์ทรงสุบรรณ หรือ ทรงครุฑ
ครุฑ ถูกใช้ประดับที่พระเมรุมาศพระบาทสมเด็จพระปรมินทรมหาภูมิพลอดุลยเดช
ดูเพิ่ม

หงส์แดง
เท็งงุ
ธันเดอร์เบิร์ด
ฮาร์พี
ร็อก
แหล่งข้อมูลอื่น

The Garuḍa Purana (Sâroddhâra), by Ernest Wood and S.V.Subramanyam, 1918 (Online, downloadable PDF) archive.org
The Garuda Purana (Wood and Subrahmanyam translation, 1911) at sacred-texts.com
Garuda Purana
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data 
อื่น ๆ:  IdRef 
ครุฑยุดนาค ภาพเขียนประดับบานประตูพระอุโบสถ วัดสุทัศนเทพวราราม
ภาพแกะสลักพระนารายณ์ทรงครุฑ ที่ปราสาทนครวัด
ครุฑตราตั้งห้างของประเทศไทย
ครุฑตราตั้งห้าง ประดับเหนืออาคารบริษัทเทเวศร์ประกันภัย กรุงเทพฯ
ประติมากรรมครุฑ ที่อาคารไปรษณีย์กลาง บางรัก
รามเกียรติ์ (ละครโทรทัศน์)

| รามเกียรติ์ |
| --- | --- |
ประเภท: ตำนาน
กำกับโดย: มุเกซ ซิงห์   ปาร์วัน ปาร์คกี   ราเชช ซิกเคร
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนตอน: 56 นาที
การผลิต
ผู้อำนวยการสร้าง: มีนักชี ซาการ์   โมติ ซาการ์
ผู้กำกับภาพ: ดีปัก ดาววันคาร์   อโศก มิชรา
ผู้ลำดับภาพ: สันโดษ สิงห์
กล้อง: Multi-camera
บริษัทผู้ผลิต: Sagar Arts
ออกอากาศ
เครือข่าย: Zee TV (ไทย), ไบรต์ทีวี (ไทย)
ออกอากาศ: 5 มิถุนายน 2560 – ปัจจุบัน
รามเกียรติ์ (อังกฤษ: Ramayan) เป็นละครโทรทัศน์ที่สร้างขึ้นในปี ค.ศ. 2013 กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา นำแสดงโดย กากัน มาลิค, เนหา ซากัม ออกอากาศทางช่องซีหนัง  ออกอากาศทุกวันเสาร์ - อาทิตย์ เวลา 19.00 น. เริ่มออกอากาศตอนแรกในวันที่ 16 กันยายน พ.ศ. 2560 ปัจจุบันเปลี่ยนเวลาออกอากาศเป็นเวลา 17: 00 น. เริ่มตั้งแต่ 4 พฤศจิกายน พ.ศ. 2560 เป็นต้นไป
เนื้อเรื่อง

เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
นักแสดงนำ

ฮีมานซู โซนิ รับบท พระวิษณุ
กากัน มัลลิค รับบท พระราม
เนหา ซากัม รับบท นางสีดา
นีล บาตต์ รับบท พระลักษมณ์
ซาชิน ทยากี รับบท พญาทศกัณฐ์
มัลฮาร์ ปรัตยา รับบท  หนุมาน
มหิกา ชารฟ์มา รับบท เทวีอัมภา
รัซัป จุลกา รับบท ท้าวทศรถ
แหล่งข้อมูลอื่น

Ramayan Official Site
รักสลับขั้ว สาวสลับร่าง

| --- | --- |
มาโฮราบะ
まほらば
ชื่อภาษาอังกฤษ: Mahoraba
แนว: ตลก, ดราม่า, โรแมนซ์
มังงะ
เขียนโดย: อากิระ โคจิมะ
สำนักพิมพ์: สแควร์เอนิกซ์
อนิเมะ
กำกับโดย: ชินอิจิโร่ คิมูระ
สตูดิโอ: J.C.Staff
รักสลับขั้ว สาวสลับร่าง หรือ มาโฮราบะ (ญี่ปุ่น: まほらば; โรมาจิ: mahoraba) เป็นการ์ตูนญี่ปุ่นที่แต่งโดย อากิระ โคจิมะ เดิมทีเป็นการ์ตูนที่ลงในนิตยสารรายเดือน Square Enix's Monthly Gangan WING ในช่วงเดือนมกราคม พ.ศ. 2543 - กรกฎาคม พ.ศ. 2549 มีมาแล้ว 12 ตอน  และได้มีการรวมเล่มเรื่อง Mahoraba ผลิตโดยสำนักพิมพ์ สแควร์เอนิกซ์ จำนวน 12 เล่ม 62 ตอน แต่เนื่องจากมีเร็ตติ้งสูง จึงนำไปทำเป็นอนิเมะ โดยใช้ชื่อ Mahoraba ~Heartful Days~ สร้างโดยสตูดิโอ J.C.Staff ออกฉายครั้งแรกทางสถานีทีวีโตเกียว ในวันที่ 9 มกราคม 2548 - 26 มิถุนายน 2548 รวมเวลาฉาย 6 เดือนเศษ มีทั้งหมด 26 ตอน ในประเทศไทยออกฉายทาง ช่องทรู สปาร์ค ในปี 2551
เนื้อเรื่องย่อ

ชิราโทริ ริวชิ  ชายหนุ่มผู้มีความฝันที่จะวาดภาพประกอบการ์ตูนเด็กสักเรื่องหนึ่ง จึงได้เดินทางเข้ามาในโตเกียวเพื่อเข้าเรียนในโรงเรียนสอนศิลปะ เพื่อความสะดวก เขาจึงต้องย้ายเข้ามาอยู่ใน "นารุทากิโซ" ที่เป็นของลูกพี่ลูกน้องของแม่ริวชิ  เมื่อมาถึงเขาก็ได้พบกับ อาโอบะ โคซุเอะ สาวน้อยเจ้าของหอพัก เป็นคนใจดีกับทุกคน จึงตกหลุมรักเมื่อพบเห็น เธอเป็นลูกพี่ลูกน้องรุ่นที่สองกับริวชิ ซึ่งแต่งงานกันได้  แล้วเธอก็เคยได้พบเขาเมื่อสิบปีก่อน ซึ่งริวชิเองก็ยังจำไม่ได้ว่าได้พบเมื่อไหร่ แต่เวลาผ่านไปผ่านไป เขาก็เริ่มนึกออก
แต่โคซุเอะนั้น ยังเป็นสาวน้อยที่มีความลับซ่อนอยู่ เธอเป็นโรคหลายบุคลิก เธอสามารถเปลี่ยนนิสัยไปได้ทันที หากมีใครทำให้เธอตกใจจนช็อค ซึ่งเธอสามารถเปลี่ยนนิสัยไปได้ถึง 4 นิสัยตามเหตุการณ์ที่กระตุ้นเธอ ซึ่งน่าสงสารนายริวชิ ที่นอกจากต้องมาวุ่นวายกับ 4 นิสัยของโคซุเอะแล้ว จะต้องมาโดนผู้อาศัยอีก 5 คนรุมกลั่นแกล้งอีก แล้วเรื่องวุ่นๆในนารุทากิโซ ก็เริ่มขึ้น
ตัวละคร

ทรงผมของเธอจะถักหากเปียเป็นรูปสี่เหลี่ยมขนมเปียกปูน ยาวลงมา  และเวลาพูด มักจะต่อท้ายด้วยคำสุภาพว่า "..desu" ถ้าแปลออกมาก็ราวๆคำว่า "เจ้าคะ.." ด้วยความที่เธอแอบชอบโคซึเอะ ทำให้เธอหึงทุกครั้งเวลาที่ริวชิหรือคนอื่นเดินหรือยืนคุยกับโคซึเอะ แล้วชอบไปขัดจังหวะการคุยตรงนั้น สิ่งที่เธอชอบมากที่สุดคือ "การถ่ายรูป"
ในเรื่องยังบอกไว้ด้วยว่า คุณไฮบาระ เคยเห็นริวชิกับโคซุเอะตอนเด็กๆ เมื่อสิบปีที่แล้ว นั่งเล่นด้วยกันเป็นประจำ
ผลิตภัณฑ์ > มังงะ > รายชื่อตอนในมังงะ

That Disease (โรคหลายบุคลิก)
For Real (เผชิญกับความจริง)
Important Place (สถานที่สำคัญ)
Nuku Nuku (นุ่มนวล)
Negapoji (เนกะ โปจิ)
Check Tama (ตรวจสอบทามะ)
Hide and Seek (เล่นซ่อนหา)
The King's Word Part1 (คำพูดที่ยิ่งใหญ่ ตอนแรก)
The King's Word Part2 (คำพูดที่ยิ่งใหญ่ ตอนจบ)
Artist's Gathering (ชุมนุมศิลปะ)
Bond (ผูกมัด)
Now at this Time (ตรงเวลา)
Spring (ฤดูใบไม้ผลิ)
That Girl (ผู้หญิงคนนั้น)
...Maybe (...ล่ะมั้ง)
Feelings (ความรู้สึก)
President (อาจารย์ใหญ่)
Everyone's Day (วันหนึ่งของคนหนึ่ง)
Various (หลายอย่าง)
In this wide world (ออกสู่โลกกว้าง)
Scary stories? (เรื่องราวสยองขวัญ)
Pure Kingdom Festival (งานโรงเรียน)
Turning point (หัวข้อปฏิบัติ)
correct outfit (แต่งตัวให้ถูกต้อง)
Guests (แขกผู้มายังบ้าน)
seen in the hall (เห็นอนาคตในห้องโถง)
Fever (ไม่สบายใจ)
Step by step (ก้าวต่อก้าว)
Repeat (ซ้ำๆ)
Precious beginning (สิ่งที่มีค่า ตอนแรก)
Precious middle (สิ่งที่มีค่า ตอนกลาง)
Precious end (สิ่งที่มีค่า ตอนจบ)
Black, White, Striped, Spotted mafia (ดำ, ขาว, เป็นทางๆ, เป็นจุด อันธพาล)
living (สิ่งมีชีวิต)
Feelings (ความรู้สึก)
Revealing Night (ค่ำคืนแห่งการเปิดเผย)
Heart (หัวใจ)
Part-time (แบ่งเวลา)
I love you (ผมรักคุณ)
17th birthday (17 วันเกิด)
White Chrismas (คริสต์มาสต์สีขาว)
That sign (อาการแบบนั้น)
Him and Her (เขาและเธอ)
New Year (ปีใหม่)
In Case of Natsume beginning (เรื่องของนัตสึเมะ ตอนแรก)
In Case of Natsume end (เรื่องของนัตสึเมะ ตอนจบ)
To the One I Love Most (คนหนึ่งที่ฉันรักมากที่สุด มากกว่าเพื่อน)
In Case of Chiyuri (เรื่องของจิยูริ)
To Each His Own (แต่ละเจ้าของ)
Family Night - Forever and Ever (ครอบครัวกลางดึก - ตลอดไปและนิรันดร)
Saki's Situation (สถานการณ์ของซากิ)
The Scene in February (เหตุการณ์ของเดือนกุมภาพันธ์)
The Place to Go Part 1 (ที่ที่จะไป ตอนแรก)
The Place to Go Part 2 (ที่ที่จะไปตอนสอง)
The Place to Go Conclusion (ที่ที่จะไป ตอนจบ)
Treasure (ของมีค่า)
it’s All My (พวกเราทุกคน)
My Sincere Wish (นึกคิดอย่างจริงใจ)
Just a Simple Thing (เรื่องที่ง่ายและเข้าใจ)
Always (เสมอ)
Always and Forever (เสมอและตลอดไป)
Mahoraba (วันแห่งความสุข)
ผลิตภัณฑ์ > อนิเมะ

ในส่วนของอนิเมะ ได้ถูกสร้างขึ้นมาเนื่องจากได้รับนิยมสูงโดยใช้ชื่อ Mahoraba ~Heartful Days~ สร้างโดยสตูดิโอ J.C.Staff ออกฉายครั้งแรกทางสถานีทีวีโตเกียว ในวันที่ 9 มกราคม 2548 - 26 มิถุนายน 2548 รวมเวลาฉาย 6 เดือนเศษ มีทั้งหมด 26 ตอน ในประเทศไทยออกฉายทาง ช่องทรู สปาร์ค ในปี 2551
ผลิตภัณฑ์ > อนิเมะ > รายชื่อตอน

| ตอนที่ | ชื่อตอน | วันที่ฉาย |
| --- | --- | --- |

| 01 | "ยินดีต้อนรับ สู่ หอพักนารุทากิ"  "Yōkoso Narutaki sō e" (ようこそ鳴滝荘へ)  | 9 มกราคม 2548 |
| 02 | "ความลับของคุณเจ้าบ้าน"  "Ōya-san no himitsu" (大家さんのひみつ)  | 16 มกราคม 2548 |
| 03 | "สถานที่สำคัญ"  "Taisetsu na basho" (たいせつな場所)  | 23 มกราคม 2548 |
| 04 | "อบอุ่นและนุ่มนวล"  "Nukunuku" (ぬくぬく)  | 30 มกราคม 2548 |
| 05 | "เนกะ โปจิ"  "Nega Poji" (ネガポジ)  | 6 กุมภาพันธ์ 2548 |
| 06 | "การตรวจสอบของทามะ"  "Tama chekku" (珠チェック)  | 13 กุมภาพันธ์ 2548 |
| 07 | "เล่นซ่อนหา"  "Kakurenbo" (かくれんぼ)  | 20 กุมภาพันธ์ 2548 |
| 08 | "ไปซื้อของ"  "O kai mono" (おかいモノ)  | 27 กุมภาพันธ์ 2548 |
| 09 | "ความถูกต้อง"  "Kore kuto" (これくと)  | 6 มีนาคม 2548 |
| 10 | "ภาพร่าง"  "Suketchi" (スケッチ)  | 13 มีนาคม 2548 |
| 11 | "ความนึกคิด"  "Omoi…" (想い…)  | 13 มีนาคม 2548 |
| 12 | "หน้าร้อน ชุดว่ายน้ำ เที่ยวทะเล"  "Natsu da! Mizugi da! Kaisuiyoku da!" (夏だ！水着だ！海水浴だ！)  | 27 มีนาคม 2548 |
| 13 | "สมบัติของหอพักนารุทากิ"  "Narutakisou no Takaramono" (鳴滝荘のタカラモノ)  | 3 เมษายน 2548 |
| 14 | "สิ้นสุดของหน้าร้อน"  "Natsu no Owari ni" (夏の終わりに)  | 10 เมษายน 2548 |
| 15 | "...ล่ะมั้ง"  "... Kamo" (…かも)  | 17 เมษายน 2548 |
| 16 | "แขกมากมายมาเยือน (แขกพันคน,มาหาหมื่นคน)"  "Sen Kyaku Ban Rai" (千客万来)  | 24 เมษายน 2548 |
| 17 | "สีของท้องฟ้า"  "Sora no Iro" (そらのいろ)  | 24 เมษายน 2548 |
| 18 | "เหมียว เหมียว เหมียว"  "Nya Nya Nya" (にゃーにゃーにゃー)  | 1 พฤษภาคม 2548 |
| 19 | "หนึ่งวันของทุกคน"  "Minna no Ichinichi" (みんなの一日)  | 8 พฤษภาคม 2548 |
| 20 | "งานโรงเรียน"  "Gakuensai nite" (学園祭にて)  | 15 พฤษภาคม 2548 |
| 21 | "แม่ลูก"  "Oya Ko" (親・子)  | 22 พฤษภาคม 2548 |
| 22 | "สิ่งที่สำคัญ"  "Daiji..." (大事…)  | 29 พฤษภาคม 2548 |
| 23 | "ท่ามกลางใบโมมิจิ"  "Momiji no Naka de" (紅葉の中で)  | 12 มิถุนายน 2548 |
| 24 | "กระดิ่ง"  "Suzu" (すず)  | 19 มิถุนายน 2548 |
| 25 | "ค่ำคืนแห่งการเปิดเผย"  "Tsugeru Yoru" (告げる夜)  | 26 มิถุนายน 2548 |
| 26 | "วันแห่งความสุข"  "Mahoraba" (まほらば)  | 26 มิถุนายน 2548 |
โรงเรียนป่าขนุนเจริญวิทยา

| โรงเรียนป่าขนุนเจริญวิทยา |
| --- | --- |
Pa Khanun Charoen Witthaya School
ที่ตั้ง

หมู่ที่  3  ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์
ข้อมูล
ชื่ออื่น: ป.น.
คติพจน์: สิกฺเขน ชายเต ปญฺา   ปัญญาเกิดเพราะการศึกษา
สถาปนา: พ.ศ. 2500
หน่วยงานกำกับ: กระทรวงศึกษาธิการ
ผู้อำนวยการ: นายสุนทร อ่อนวัง
สี:   สีเหลือง หมายถึง คุณธรรม    สีน้ำเงิน หมายถึง จิตใจ
เว็บไซต์: http://www.pakanonschool.com
ต้นไม้ประจำโรงเรียน - ต้นขนุน
โรงเรียนป่าขนุนเจริญวิทยา เป็นโรงเรียนระดับมัธยมศึกษา 1 ใน 2 แห่งของตำบลคุ้งตะเภา และเป็นโรงเรียนที่มีนักเรียนทุกระดับชั้นรวมกันมากที่สุดในเขตตำบล โรงเรียนแห่งนี้ตั้งอยู่ที่ บ้านป่าขนุน ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันโรงเรียนแบ่งการเปิดการสอนเป็น ระดับมัธยมศึกษาตอนต้น ระดับประถมศึกษา และระดับก่อนประถมศึกษา
โรงเรียนป่าขนุนเจริญวิทยา ก่อตั้งเมื่อปี พ.ศ. 2500 เดิมชื่อ โรงเรียนวัดใหม่เจริญธรรม เป็นโรงเรียนประจำหมู่บ้านป่าขนุน มีครูใหญ่คนแรกชื่อ นายแฮ ประมวลทรัพย์ เดิมเป็นโรงเรียนสาขาของโรงเรียนวัดคุ้งตะเภา  ทำการสอนครั้งแรกมีนักเรียน 111 คน ครูจำนวน 3 คน เปิดการเรียนการสอนระดับประถมศึกษา ต่อมาได้ขยายการเรียนการสอนถึงระดับมัธยมศึกษาตอนต้นในปี พ.ศ. 2536 และได้เปลี่ยนชื่อเป็น โรงเรียนป่าขนุนเจริญวิทยา ในปี พ.ศ. 2513 จนถึงปัจจุบัน
ปัจจุบันโรงเรียนป่าขนุนเจริญวิทยาเปิดทำการสอนเป็น 3 ระดับชั้น คือระดับก่อนประถมศึกษา ระดับประถมศึกษา และระดับมัธยมศึกษา มีนายสุนทร อ่อนวัง ดำรงตำแหน่ง ผู้อำนวยการโรงเรียนป่าขนุนเจริญวิทยา
หัวหน้าสถานศึกษา

| 0 | 1 | 2 |
| --- | --- | --- |
ครูใหญ่
| รายชื่อ | ระยะเวลาอยู่ในตำแหน่ง |  |
| 1. นายเฮ  ประมวลทรัพย์ | พ.ศ. 2501—พ.ศ. 2504 |  |
| 2. นายฟุ้ง   ปิ่นรัตน์ | พ.ศ. 2504— พ.ศ. 2507 |  |
| 3. นายเสงี่ยม สาตรจำเริญ | พ.ศ. 2507— พ.ศ. 2526 |  |
อาจารย์ใหญ่
| รายชื่อ | ระยะเวลาอยู่ในตำแหน่ง |  |
| 1. นายเสงี่ยม สาตรจำเริญ | พ.ศ. 2526—พ.ศ. 2530 |  |
| 2. นางสุรินทร์   เสนาขันธ์ | พ.ศ. 2530—พ.ศ. 2532 |  |
| 3. นายประจวบ โออุไร | พ.ศ. 2532—พ.ศ. 2539 |  |
| 4. นายวิชัย  ดีแท้ | 9 ธันวาคม พ.ศ. 2539—พ.ศ. 2541 |  |
ผู้อำนวยการ
| รายชื่อ | ระยะเวลาอยู่ในตำแหน่ง |  |
| 1. นายวิชัย  ดีแท้ | พ.ศ. 2541—พ.ศ. 2552 |  |
| 1. นายสุนทร อ่อนวัง | พ.ศ. 2553—ปัจจุบัน |  |
สัญลักษณ์โรงเรียนป่าขนุนเจริญวิทยา > ตราสัญลักษณ์โรงเรียนป่าขนุนเจริญวิทยา

ตราประจำโรงเรียนป่าขนุนเจริญวิทยาเป็นรูปวงรี ภายในมีข้อความ ปน. สีน้ำเงิน อันเป็นสีประจำโรงเรียน ระหว่างอักษรมีรูปคบเพลิง หมายถึงปัญญา แถบรอบนอกล้อมรอบด้วยชื่อโรงเรียนและสังกัดภายใต้พื้นหลังสีขาว
ป.  หมายถึง	ปัญญา
น.  หมายถึง	นำชีวิต
ความหมายอักษรย่อคือ ปัญญา เป็นแสงสว่างนำชีวิต ตรงกับพรพุทธพจน์ภาษาบาลีว่า
“ปญฺา โลกสฺมิ ปชฺโชโต” (สํ.ส. ๑๕/๖๑) นอกจากนี้ อักษร ป และ น ยังย่อมาจากชื่อโรงเรียนคือ โรงเรียนป่าขนุนเจริญวิทยา
สัญลักษณ์โรงเรียนป่าขนุนเจริญวิทยา > ปรัชญาโรงเรียนป่าขนุนเจริญวิทยา

เป็นพระพุทธพจน์ภาษาบาลีว่า "สิกฺเขน ชายเต ปญฺา" แปลว่า ปัญญาเกิดเพราะการศึกษา
สัญลักษณ์โรงเรียนป่าขนุนเจริญวิทยา > สีประจำโรงเรียน

สีเหลือง และสีน้ำเงินเป็นสีประจำโรงเรียน ความหมายของสีประจำโรงเรียน คือมีจิตใจที่เพียบพร้อมด้วยคุณธรรมอันสูงสุด โดยสีเหลือง  หมายถึง  คุณธรรม และสีน้ำเงิน  หมายถึง  จิตใจ
สัญลักษณ์โรงเรียนป่าขนุนเจริญวิทยา > สีประจำโรงเรียน > สีประจำชั้นประถมศึกษา

สีเหลือง
สัญลักษณ์โรงเรียนป่าขนุนเจริญวิทยา > สีประจำโรงเรียน > สีประจำชั้นมัธยมศึกษา

สีน้ำเงิน-เหลือง
สัญลักษณ์โรงเรียนป่าขนุนเจริญวิทยา > ต้นไม้ประจำโรงเรียน

ต้นไม้ประจำโรงเรียนป่าขนุนเจริญวิทยา คือ ต้นขนุน เป็นไม้มงคลและเป็นชื่อของหมู่บ้าน
พื้นที่ของสถานศึกษา > อาณาบริเวณของสถานศึกษา

ลักษณะที่ตั้งโรงเรียนป่าขนุนเจริญวิทยา
ทิศเหนือ ติดต่อ ไร่สวนชาวบ้าน
ทิศใต้ ติดต่อ วัดใหม่เจริญธรรม
ทิศตะวันออก ติดต่อ วัดใหม่เจริญธรรม
ทิศตะวันตก ติดต่อ ถนนสายป่ากล้วย – คุ้งตะเภา
โรงเรียนป่าขนุนเจริญวิทยา ปัจจุบันมีเนื้อที่ 8 ไร่ 3 งาน 59 ตารางวา ได้ใช้ประโยชน์เต็มพื้นที่
พื้นที่ของสถานศึกษา > อาคารสถานที่

อาคารเรียนแบบ ป. 1 ฉ. ไต้ถุนสูง 6 ห้องเรียน
อาคารเรียนแบบ  ป.1 ฉ ใต้ถุนต่ำ ไม่มีฝ่าเพดาน 3 ห้องเรียน
บ้านพักครู 2 หลัง
อาคารแบบ ป.1 ฉ
อาคารแบบ อต.002 3 ห้องเรียน
อาคารอเนกประสงค์ แบบ สปช. 201/2526
โรงอาคารและโรงครัวใต้อาคารเรียนแบบ ป.1 ฉ/26
เวทีกิจกรรมหน้าเสาธง คอนกรีตเสริมเหล็ก
สนามบาสเกตบอล
ส้วม แบบ สปช. 601/26
ถังน้ำประปา
การศึกษา

โรงเรียนป่าขนุนเจริญวิทยา อยู่ในกลุ่มโรงเรียนเครือข่ายคุ้งตะเภาถ้ำฉลอง สำนักงานเขตพื้นที่การศึกษาอุตรดิตถ์ เขต 1
โรงเรียนป่าขนุนเจริญวิทยา มีเขตพื้นที่บริการนักเรียนจำนวน 4 หมู่บ้าน คือ หมู่ 1 หมู่ 2 หมู่ 3 หมู่ 4 และหมู่ 7 ตำบลคุ้งตะเภา อำเภอเมือง จังหวัดอุตรดิตถ์ จำนวนหลังคาเรือนตั้งอยู่ห่างจากโรงเรียน ตั้งแต่ประมาณ 100 เมตร ถึง 5000 เมตร มีนักเรียนเดินทางมาโรงเรียนรถโดยสาร, เดินเท้า และใช้จักรยานยืมเรียน
โรงเรียนป่าขนุนเจริญวิทยา นำเรียนจากหมู่บ้านใกล้เคียงเข้ามาศึกษาเล่าเรียน ทั้งจากหมู่ 1-2 บ้านป่ากล้วย หมู่ 3 บ้านป่าขนุน หมู่ 4 บ้านคุ้งตะเภา และหมู่ 7 บ้านบ่อพระ รวมจำนวนประชากรในเขตพื้นที่บริการบ้านป่าขนุนทั้งชายหญิงประมาณ 1,650 คน จำนวนหลังคาเรือน 359 หลังคาเรือน
การศึกษา > การจัดการศึกษา

การเปิดการเรียนการสอนในช่วงชั้นต่าง ๆ
พ.ศ. 2502 เปิดการเรียนการสอนระดับประถมศึกษา
พ.ศ. 2536 ได้ขอเปิดทำการสอนขยายโอกาส ระดับชั้นมัธยมศึกษาปีที่ 1
พ.ศ. 2537 ได้ขอเปิดทำการสอนขยายโอกาส ระดับชั้นมัธยมศึกษาปีที่ 2
พ.ศ. 2538 ได้ขอเปิดทำการสอนขยายโอกาส ระดับชั้นมัธยมศึกษาปีที่ 3
การรับบุคคลเข้าศึกษา > การสำเร็จการศึกษา

ผู้เรียนสำเร็จการศึกษาระดับประถมศึกษาปีที่ 6 จะได้รับอนุมัติประกาศนียบัตรรับรองการสำเร็จการศึกษาระดับประถมศึกษา และผู้เรียนที่สำเร็จการศึกษาระดับมัธยมศึกษาปีที่ 3 จะได้ประกาศนียบัตรรับรองการสำเร็จการศึกษาระดับมัธยมศึกษาตอนต้น
การติดต่อโรงเรียน

สามารถติดต่อโรงเรียนป่าขนุนเจริญวิทยาได้โดยทางโทรศัพท์เลขหมาย 0 5541 4821
ดูเพิ่ม

หมู่บ้านป่าขนุน
วัดใหม่เจริญธรรม (วัดป่าขนุน)
แหล่งข้อมูลอื่น

แผนที่และภาพถ่ายทางอากาศของ โรงเรียนป่าขนุนเจริญวิทยา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°38′49″N 100°07′55″E﻿ / ﻿17.646939°N 100.132053°E﻿ / 17.646939; 100.132053
เว็บไซต์อย่างเป็นทางการของโรงเรียนป่าขนุนเจริญวิทยา เก็บถาวร 2014-12-22 ที่ เวย์แบ็กแมชชีน
ข้อมูลภาพรวมของโรงเรียนป่าขนุนเจริญวิทยา เก็บถาวร 2016-03-05 ที่ เวย์แบ็กแมชชีน
| ด ค กโรงเรียนในเครือข่ายคุ้งตะเภา-ถ้ำฉลอง อำเภอเมืองอุตรดิตถ์ จังหวัดอุตรดิตถ์ |
| --- | --- |
ประถมศึกษา: โรงเรียนป่ากล้วยเสริมวิทยา* • โรงเรียนบ้านคุ้งตะเภา* • โรงเรียนบ้านหัวหาด* • โรงเรียนบ้านบ่อพระ* • โรงเรียนบ้านห้วยฉลอง**
ประถมศึกษา และมัธยมศึกษาตอนต้น: โรงเรียนป่าขนุนเจริญวิทยา* • โรงเรียนบ้านหาดเสือเต้น* • โรงเรียนบ้านวังถ้ำ**
(*) โรงเรียนในตำบลคุ้งตะเภา, (**) โรงเรียนในตำบลถ้ำฉลอง
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
ภาพชาวบ้านร่วมใจกันปราบพื้นที่เพื่อสร้างโรงเรียนป่าขนุนเจริญวิทยา เมื่อปี พ.ศ. 2500
นักเรียนโรงเรียนป่าขนุนเจริญวิทยา
นักเรียนโรงเรียนป่าขนุนเจริญวิทยา
รายชื่อสายการบินในประเทศลาว

นี่คือรายชื่อสายการบินในสาธารณรัฐประชาธิปไตยประชาชนลาว
สายการบินตามกำหนดการ

| สายการบิน | ภาพ | IATA | ICAO | สัญญาณเรียก | เริ่มดำเนินการ | หมายเหตุ |
| --- | --- | --- | --- | --- | --- | --- |
| การบินลาว |  | QV | LAO | LAO | พ.ศ. 2519 | รีแบรนด์จากลาวเอวิเอชั่น (พ.ศ. 2519-2547) |
| ลาวสกายเวย์ |  | LK | LLL | LAVIE | พ.ศ. 2545 | แบรนด์จากลาวแอร์ (พ.ศ. 2545-2557) |
ราชมงคลเกมส์ ครั้งที่ 23

| --- | --- |
เมืองเจ้าภาพ: มทร.ธัญบุรี (จัดแทน มทร.ศรีวิชัย)
คำขวัญ: ราชมงคลร่วมใจเป็นหนึ่ง
ทีมเข้าร่วม: 9 มหาวิทยาลัย
กีฬา: 10
พิธีเปิด: 3 กุมภาพันธ์ 2550 (2550-02-03)
พิธีปิด: 9 กุมภาพันธ์ 2550 (2550-02-09)
ประธานพิธีเปิด: นำยุทธ สงค์ธนาพิทักษ์
สนามกีฬาหลัก: สนามกีฬา มทร.ธัญบุรี
กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 23 (ราชมงคลเกมส์ 23 ธัญบุรี 2006) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 3 ถึง 9 กุมภาพันธ์ พ.ศ. 2550 ณ มหาวิทยาลัยเทคโนโลยีราชมงคลธัญบุรี จังหวัดปทุมธานี
เดิมการแข่งขันกีฬาราชมงคลเกมส์ ครั้งที่ 23 กำหนดจัดขึ้น ณ มหาวิทยาลัยเทคโนโลยีราชมงคศรีวิชัย แต่เนื่องจากไม่แน่ใจในความปลอดภัยจากปัญหาชายแดนภาคใต้ จึงย้ายมาจัดที่มหาวิทยาลัยเทคโนโลยีราชมงคลธัญบุรีเป็นครั้งที่ 2 ติดต่อกัน
ในการแข่งขันกีฬาราชมงคลเกมส์ในครั้งนี้ ได้รับพระกรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานถ้วยรางวัลแก่มหาวิทยาลัยเทคโนโลยีราชมงคล ที่ได้รับเหรียญทองสูงที่สุด คือ มหาวิทยาลัยเทคโนโลยีราชมงคลล้านนา
ชนิดกีฬา

มีการแข่งขันกีฬาทั้งสิ้น 10 ชนิดกีฬา ได้แก่
| --- | --- |
 กรีฑา  ว่ายน้ำ  บาสเกตบอล  ฟุตบอล  วอลเลย์บอล:  เซปักตะกร้อ  เปตอง  ตะกร้อลอดห่วง  หมากล้อม  ฟุตซอล